Document ID: 31990R1199

ΚΑΝΟΝΙΣΜΟΣ (ΕΟΚ) αριθ. 1199/90 ΤΟΥ ΣΥΜΒΟΥΛΙΟΥ
της 7ης Μαΐου 1990
για την τροποποίηση του κανονισμού (ΕΟΚ) αριθ. 1035/77 περί προβλέψεως ειδικών μέτρων για την προώθηση της εμπορίας των μεταποιημένων προϊόντων με βάση τα λεμόνια και για την τροποποίηση των κανόνων εφαρμογής του κατωφλίου παρέμβασης για τα λεμόνια
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 2 και το άρθρο 234 παράγραφος 3,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι η κανονισμός (ΕΟΚ) αριθ. 1035/77 του Συμβουλίου (4), όπως τροποποιήθηκε τελευταία από τον κανονισμό (ΕΟΚ) αριθ. 1124/89 (5), προέβλεψε ειδικά μέτρα για την προώθηση της εμπορίας των μεταποιημένων προϊόντων με βάση τα λεμόνια, μέσω συμβάσεων που εξασφαλίζουν τον τακτικό εφοδιασμό των βιομηχανιών μεταποίησης στην ελάχιστη τιμή που καταβάλλεται στους παραγωγούς για την πρώτη ύλη 7
ότι, σύμφωνα με το άρθρο 16 παράγραφος 4, το άρθρο 18 παράγραφος 1 και το άρθρο 19 παράγραφος 1 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (6), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (7), η τιμή απόσυρσης των λεμονιών είναι εκείνη του προϊόντος χύμα επί μέσου μεταφοράς, ανεξαρτήτως μεγέθους 7 ότι είναι σκόπιμο να υπολογιστεί η ελάχιστη τιμή που ισχύει για μία περίοδο εμπορίας ανάλογα με τη μέση τιμή απόσυρσης που ισχύει κατά την ίδια περίοδο 7
ότι, προκειμένου να ενθαρρυνθούν οι παραγωγοί να παραδίδουν τα προϊόντα τους στη μεταποίηση αντί να τα αποσύρουν, είναι σκόπιμο να καθοριστεί η ελάχιστη τιμή σε 105 % της μέσης τιμής απόσυρσης 7 ότι, ωστόσο, η τροποποίηση αυτή πρέπει να γίνει προοδευτικά κατά τη διάρκεια των δύο προσεχών περιόδων εμπορίας στην Κοινότητα των Δέκα, και κατά τη διάρκεια των τριών προσεχών περιόδων εμπορίας στην Ισπανία 7
ότι, για να εξασφαλιστεί η αποτελεσματικότητα του κατωφλίου παρέμβασης για τα λεμόνια, είναι σκόπιμο, δεδομένων των τροποποιήσεων του καθεστώτος ενίσχυσης στη μεταποίηση λεμονιών που θεσπίζονται με τον παρόντα κανονισμό, να τροποποιηθούν οι κανόνες εφαρμογής του εν λόγω κατωφλίου έτσι ώστε να ληφθούν υπόψη οι ποσότητες που παραδίδονται στη μεταποίηση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 1035/77, η παράγραφος 3 αντικαθίσταται από το ακόλουθο κείμενο:
«3. Για τις παραδόσεις που πραγματοποιούνται βάσει συμβάσεων, καθορίζεται ελάχιστη τιμή την οποία πρέπει να καταβάλουν οι μεταποιητές στους παραγωγούς. Η ελάχιστη αυτή τιμή καθορίζεται πριν από την έναρξη της περιόδου εμπορίας και είναι ίση με:
- το 120 % της μέσης τιμής απόσυρσης που υπολογίζεται σύμφωνα με το άρθρο 18 παράγραφος 1 στοιχείο α) πρώτη περίπτωση του κανονισμού (ΕΟΚ) αριθ. 1035/72, για την περίοδο εμπορίας 1990/91,
- το 105 % της μέσης τιμής απόσυρσης που υπολογίζεται σύμφωνα με το προαναφερόμενο άρθρο 18, από την περίοδο εμπορίας 1991/92.
Ωστόσο, στην Ισπανία, η ελάχιστη τιμή είναι ίση με:
- το 155 % της μέσης τιμής απόσυρσης που υπολογίζεται σύμφωνα με το άρθρο 18 παράγραφος 1 στοιχείο α) πρώτη περίπτωση του κανονισμού (ΕΟΚ) αριθ. 1035/72, για την περίοδο εμπορίας 1990/91,
- το 130 % της μέσης τιμής απόσυρσης που υπολογίζεται σύμφωνα με το προαναφερόμενο άρθρο 18, για την περίοδο εμπορίας 1991/92,
- το 105 % της μέσης τιμής απόσυρσης που υπολογίζεται σύμφωνα με το προαναφερόμενο άρθρο 18, από την περίοδο εμπορίας 1992/93.»
Άρθρο 2
Οι ποσότητες λεμονιών που παραδίδονται στη μεταποίηση στο πλαίσιο του κανονισμού (ΕΟΚ) αριθ. 1035/77 προστίθενται στις ποσότητες που παραδίδονται στην παρέμβαση για να υπολογιστεί η υπέρβαση του κατωφλίου παρέμβασης
που καθορίζεται για το προϊόν αυτό κατ' εφαρμογή του
άρθρου 16β του κανονισμού (ΕΟΚ) αριθ. 1035/72. Για το σκοπό αυτό, το κατώφλιο παρέμβασης αυξάνεται κατά ποσότητα ίση με το μέσο όρο των ποσοτήτων λεμονιών που παραδόθηκαν στη μεταποίηση κατά τις περιόδους 1984/85 μέχρι 1988/89 και για τις οποίες καταβλήθηκε τιμή τουλάχιστον ίση προς την ελάχιστη τιμή.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο εμπορίας 1990/91.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαΐου 1990.

Labels: 2
3
17
11